25 मई को घोषित कैलेंडर में आयोग ने आरओ-एआरओ 2017 की मुख्य परीक्षा 25 से 27 नवंबर तक प्रस्तावित की थी। लेकिन अब तक इसकी प्रारंभिक परीक्षा का परिणाम ही घोषित नहीं हो सका है। 465 पदों को भरने के लिए प्रारंभिक परीक्षा आठ अप्रैल को प्रयागराज सहित 21 जिलों में बनाए गए 1146 परीक्षा केंद्रों पर हुई थी। 533447 परीक्षार्थियों में से 340121 यानी 63.76 प्रतिशत परीक्षार्थी परीक्षा में शामिल हुए थे। परिणाम में देरी की वैसे तो कई वजहें हैं लेकिन इसकी प्रमुख वजह आयोग में सदस्यों का न होना भी है। आयोग में इन दिनों सदस्यों के आठ में से सात पद रिक्त हैं। इस वजह से कोई बड़ा फैसला लेना मुश्किल हो रहा है। वैसे इस परीक्षा की उत्तर कुंजी जारी करने में भी आयोग ने काफी देरी की थी।